**Отчет на Централната комисия по качеството**

**За периода май 2016-март 2017**

В своята мисия АУ винаги си е поставял задача да осигурява качествено обучение, което гарантира на студента знания, предприемачески умения и самочувствие за успешна реализация на българския, европейския и международния пазар на труда.

В работата на Ръководството на АУ винаги е стоял въпросът за качеството на обучението в отговор на динамично променящите се изисквания на времето и за усъвършенстване на основните ни дейности.

Със заповед на Ректора РД 16-562 от 27.05.2016 г. и в съответствие с Правилника за устройство и дейността на АУ е учредена Централна комисия по качеството в състав:

Председател: доц. д-р Татяна Билева – мениджър по качеството

Членове: проф.д-р Т. Георгиева

доц. д-р П. Борисов

доц. д-р Ив. Брайков

проф. д-р В. Ангелова

доц. д-р Д. Хайтова

гл. ас. д-р Кр. Аврамова

студент М. Антонова

гл. експерт Б. Цветкова

Със заповед на Ректора РД 16-367 от 15.03.2017 е актуализиран състава на ЦКК.

Председател: доц. д-р Татяна Билева – мениджър по качеството

Членове: проф.д-р Т. Георгиева

доц. д-р В. Кунева

доц. д-р Ив. Брайков

проф. д-р В. Ангелова

доц. д-р Д. Хайтова

гл. ас. д-р Кр. Аврамова

студент М. Антонова

гл. експерт Б. Цветкова

Дейностите на Комисията през отчетният период са били насочени към подобряване и усъвършенстване на съществуващата система за качеството в АУ.

През м. юни 2016 бе проведено еднодневно посещение на мениджъра по качеството в Тракийски университет с цел обмяна опит по прилагане на СУК.

Актуализиран е Наръчника по качеството в съответствие с настъпилите промени в структурните звена на университета.

През отчетния период бяха разработени и обсъдени на няколко заседания на ЦКК с Протокол №2/08.06.2016, Протокол № 9/28.11.2016, Протокол № 10/02.12.2016 и утвърдени на АС с Протокол №8/17.02.2017 - Методически стандарти и процедури за учебна документация за ОКС "Бакалавър", която включва квалификационна характеристика, учебен план, учебна програма, график и разпис на учебния процес. Информацията е публикувана на официалния сайт на АУ и е осигурен свободен достъп до необходимите формуляри <http://www.au-plovdiv.bg/centers.php?type=2&id=21&content=518>.

Във връзка с преминаване към стандарт ISO 9001:2015 с преходен период до септември 2018 г. е предвидено обучение на заинтересованите лица от академичния и неакадемичен състав на АУ. Курса на обучение ще се осъществи от лицензиран преподавател от международно акредитираната фирма SGS България през м. май – Заповед РД 16-385/20.03.2017 г.

Актуализирани са анкетите отнасящи се до „жизнения цикъл“ на студентите от кандидатстването и постъпването им в АУ до дипломирането:

* Анкета за проучване на студентското мнение за качеството на преподаване;
* Анкета за проучване на студентското мнение за административното обслужване и условията в учебните аудитории и лаборатории;
* Анкета за проучване мнението на завършилите студенти за реализацията им след придобиване на ОКС „бакалавър” и ОКС „магистър”;
* Анкета за проучване мнението на потребителите на кадри за приетите на стаж студенти.

Една от основните дейности на комисията е да обработва събраните анкети, отразяващи студентското мнение по различни въпроси, което да се вземе под внимание при усъвършенстване на качеството на учебния процес, подобряване административното обслужване, условията в учебните аудитории и лаборатории, и в базите за провеждане на практическо обучение. В свободна форма са изразени препоръки от студентите както за и организацията на различни други дейности

От началото на академичната 2016/2017 г. са анкетирани общо 620 студента от ОКС „бакалавър“.

Резултатите от проведените анкети в АУ за отчетния период 2016-2017 г. са представени във вид на графики и отразяват обобщеното мнение на анкетираните студенти и тяхното становище за подобряване качеството на учебния процес в Университета.

Болшинството студенти (82%) независимо от факултета и курса харесват специалността, в която се обучават. Процентът на неодобрение е 12 %, а 6 % не могат да преценят.

70 % от нашите възпитаници имат увереност и самочувствие за започване на работа по специалността след завършване на образованието си и само 12 % са песимисти в това отношение.

Качеството на преподаване и преподавателите в университета са оценени високо от студентите. Над 90 %, смятат че преподавателите притежават задълбочени познания по дисциплина, която водят, 80 % са на мнение, че учебния материал се преподава ясно и достъпно. Равен е делът (8%) на тези студенти, които смятат обратното или не могат да преценят. В повечето случаи преподавания материал се подкрепя от водещия дисциплината с примери от практиката (67%).

Преподавателите отговарят на зададените от студентите въпроси (91%) по време на лекции и упражнения, само 9 % не получават задоволителен отговор. Дисциплините, които изучават студентите в 4-те факултета на АУ са адаптирани 77% към специалността им, а съдържанието им е актуално до 75 %, което налага допълнително актуализиране на учебните програми.

56% от студентите одобряват и оценяват високо учебните помагала, с които работят 33% не могат да преценят .

По-голяма част от преподавателите в университета (64%) са високо ерудирани по преценка на студентите, 9% са на противоположното мнение, а 27% не могат да преценят.

По отношение качеството на административното обслужване се запазва положителната тенденция установена през последните години. Средно 76% от анкетираните са посочили, че имат достъп до Декана за решаване на възникнали административни въпроси и са доволни от компетентността на инспекторите и обслужването в съответните деканати и служби, и стриктно се спазва приемното време от административните служби в университета.

Анкетирани са 224 студенти завършващи ОКС „бакалавър“. Резултатите сочат че, 50 % от тях са започнали работа по време на следването си, като специалисти с висше образование (37%), след като са отказали няколко предложения за работа (63 %). Повечето студенти са намерили работа чрез свои познати – 30%, на второ място е намирането на работа по интернет около 20 %.

55 % от анкетираните работят в частния сектор, като изпълнители, и само 16 % са ръководни длъжности. Преобладава процентът на назначените с безсрочен трудов договор.

Направени са 4 вътрешни одита от ЦКК за спазване на седмичния разпис в редовно и задочно обучение в 4-те факултета на университета.

Като цяло трябва да се отбележи, че нямаше нарушения в изпълнението на седмичния разпис с изключение на студентите от І курс спец. Зооинженерство редовно обучение, за които по думите на проф. Николов са на модулен принцип, но разпис на занятията беше представен в УИЦ след проверката.

**Предложения на студентите от ОКС ”бакалавър”:**

* Да се увеличат часовете за практики, най-вече по специалните дисциплини, като форма за по-добро усвояване на преподавания материал и придобиване на конкретни практически умения.
* По-бързо и навременно актуализиране на информацията на интернет страницата на Университета.
* В сградата на Университета да има свободен достъп до Wi-Fi.
* Да продължи подобряването на условията в базите за провеждане на практическо обучение по съответните дисциплини.

**Предложения на студентите от ОКС ”магистър”:**

* Да се подобри организацията на учебния процес;
* Да се сведе до минимум обединяването в една група на студенти от различни професионални направления и области на висше образование;
* Повече презентации, практически занятия, упражнения в производствени бази;
* Срещи със земеделски производители и стопанства с цел натрупване на теоретична информация и опит.

**Какво предстои:**

* Актуализиране на Наръчника съгласно изискванията на стандарт ISO 9001:2015.
* Актуализиране на анкетите.
* Въвеждане на електронно попълване на анкетите и съответна по-нататъшна обработка.
* Приемане на стандарти и процедури за учебна документация за ОКС „Магистър“ и ОНС „Доктор“.

В заключение, Ръководството на АУ, Централната комисия по качеството и Комисиите по качеството по факултети са работили и работят в посока да създават условия за кадрово, материално-техническо, документално и управленско обезпечаване на учебния процес с оглед повишаване качеството на обучение, удовлетвореността на студентите от обучението и в крайна сметка – удовлетвореността на потребителите на нашите кадри .